เดมี โลวาโต

เดเมเทรีย เดวอน "เดมี" โลวาโต  (; เกิด 20 สิงหาคม พ.ศ. 2535) เป็นนักร้อง, นักแต่งเพลง และนักแสดงชาวอเมริกัน ผลงานที่โดดเด่นของเธอคือ ภาพยนตร์ทางช่องดิสนีย์แชนแนลเรื่อง แคมป์ร็อก สาวใสหัวใจร็อก รวมไปถึงภาค 2 ซึ่งแสดงร่วมกับโจนาสบราเทอร์ส นอกจากนี้เธอยังเป็นนักแสดงภาพยนตร์ชุดของดิสนีย์แชนแนลเรื่อง ซอนนี่ จิ๊จ๊ะจะเป็นดาว

นอกจากผลงานทางด้านการแสดง เดมียังออกอัลบั้มเดี่ยวอัลบั้มแรกของเธอในชื่อ Don't Forget ออกวางจำหน่ายเมื่อวันที่ 23 กันยายน พ.ศ. 2551 โดยเปิดตัวที่อันดับ 2 ในชาร์ตบิลบอร์ด หลังจากนั้นใน พ.ศ. 2552 เธอได้ทำอัลบั้มที่สองที่ชื่อว่า Here We Go Again ซึ่งอัลบั้มนี้สามารถเปิดตัวถึงอันดับ 1 ในชาร์ตบิลบอร์ด มียอดขายมากกว่า 108,000 แผ่นในสัปดาห์แรก หลังจากนั้นใน พ.ศ. 2554 เธอได้ออกอัลบั้มที่สามออกมาชื่อว่า Unbroken ซึ่งถูกวางจำหน่ายในวันที่ 20 กันยายน พ.ศ. 2554 ใน พ.ศ. 2556 เธอได้ออกอัลบั้มที่สี่ออกมาชื่อว่า Demi ซึ่งอัลบั้มนี้เปิดตัวอันดับ 3 ในชาร์ต บิลบอร์ด ด้วยยอดขายกว่า 110,000 แผ่นและยอดขายรวมกว่า 1 ล้านแผ่นทั่วโลก และเมื่อนับจากการเริ่มผลงานเพลงอย่างเป็นทางการของเดมี่เมื่อ พ.ศ. 2550 จนถึงวันที่ 30 มิถุนายน พ.ศ. 2560 เธอมียอดขายอัลบั้มรวม 4 ล้านแผ่น (เฉพาะอัลบั้มเดี่ยว) และยอดขายซิงเกิ้ล 28 ล้านซิงเกิลทั่วโลก

โดยในขณะนี้เธอกำลังอยู่ในช่วงโปรโมตอัลบั้มใหม่ ที่มีชื่อว่า Tell Me You Love Me นอกจากผลงานด้านการแสดงและเพลงแล้ว เธอยังมีผลงานเป็นกรรมการรายการประกวดร้องเพลง ดิเอกซ์แฟกเตอร์ ฤดูกาลที่ 2 และ 3 ของสหรัฐ และยังมีส่วนร่วมทำกิจกรรมเพื่อหาเงินช่วยเหลือในงานการกุศลและงานสิ่งแวดล้อมต่าง ๆ รวมถึงเซ็นสัญญาเป็นนางแบบภายใต้สังกัด Wilhelmina Models

ชีวิตและครอบครัว 

เดมี โลวาโต เกิดวันที่ 20 สิงหาคม พ.ศ. 2535 ในเมืองแอลบูเคอร์คี รัฐนิวเม็กซิโก สหรัฐ เป็นชาวอเมริกันที่มีบรรพบุรุษเป็นชาวเม็กซิโก ไอริช และอิตาลี เดมี โลวาโต มีพี่น้องจำนวน 3 คน มีพี่สาวแท้ 1 คน ชื่อว่า แดลลัส นอกจากนี้เธอยังมีน้องสาวอีกคน จากพ่อใหม่และแม่ของเธอ  หลังจากที่พ่อแม่แยกทางกัน ที่ชื่อว่า เมดิสัน ซึ่งเป็นนักแสดงเช่นเดียวกับเธอ

พ่อกับแม่ของเดมีนั้น แยกทางกันตั้งแต่เดมียังเด็ก ทำให้เธอต้องย้ายที่อยู่อาศัยไปกับแม่และพ่อเลี้ยงที่แดลลัส รัฐเท็กซัส ทำให้เธอได้พบกับ เซเลนา โกเมซ และเป็นเพื่อนสนิทกันตั้งแต่เวลานั้นเป็นต้นมา เธอเริ่มต้นงานแสดงของเธอในภาพยนตร์ชุดทางโทรทัศน์เด็ก เรื่อง Barney & Friends โดยแสดงเป็น Angela เมื่ออายุ 7 ปี เธอเริ่มเล่นเปียโนเมื่ออายุ 7 ปี และ กีตาร์เมื่ออายุ 10 ปี พร้อมกับเรียนการเต้นและการแสดงด้วย

ในรายการ Ellen DeGeneres ที่เดมีไปสัมภาษณ์นั้น เดมีได้เปิดเผยว่า เธอนั้นมักเจอกับปัญหาการโดนล้อและรังแกเรื่องน้ำหนักที่โรงเรียนบ่อยครั้ง เนื่องจากสมัยเด็กเธอนั้นมีรูปร่างอ้วนท้วม  จนทำให้เธอต้องความเครียด และปลดปล่อยความเครียดโดยการแอบกรีดข้อมือตนเองบ่อยครั้ง จนต้องลาออกมาเรียนเองที่บ้าน และจบไฮสคูลด้วยตนเองเมื่ออายุ 16 ปี

เธอเคยเข้ารับการรักษาตัวที่สถานบำบัดในช่วง พ.ศ. 2553 จากเรื่องความเครียดที่สะสมจากโรงเรียน เรื่องงาน และปัญหาทางด้านการกินอาหารไม่ปกติ (Anorexia) ปัญหาการเสพยา รวมถึงอาการโรคอารมณ์สองขั้ว เนื่องจากการที่ถูกรังแกที่โรงเรียนและถูกกดดันจากสังคมว่าเธอนั้นอ้วน จนทำให้เธอต้องกดดันตัวเองในเรื่องการกิน โดนการกินแล้วล้วงคอ จนทำให้อาการแย่ลงเรื่อย ๆ และทำให้ต้องยกเลิกงานทั้งหมดกะทันหันเพื่อรับการรักษาตัว และออกจากการรักษาตัวใน พ.ศ. 2554 

ภายหลังเมื่ออกจากการรักษาตัวแล้ว เธอได้เข้าร่วมเป็นทูตตราสินค้าโดยทำหน้าที่เป็นทูตและนักพูด ของโครงการ PACER  ซึ่งเป็นโครงการต่อต้านการรังแกในโรงเรียน Anti-Bullying ในสหรัฐ และยังร่วมโครงการทางด้านสิ่งแวดล้อม Disney's Friends for Change รวมถึงกิจกรรมการกุศล Free the Children และ We Day ของแคนาดา

ที่ข้อมือทั้งสองข้างของเธอนั้นมีรอยสัก เขียนว่า Stay Strong ซึ่งเธอได้สักไว้หลังจากออกจากการรักษาตัว ซึ่งเธอสักเพื่อให้แฟนคลับของเธอรู้ว่า เธอนั้นเข้มแข็งและมีวันนี้ได้เพราะมีแฟนคลับที่คอยให้กำลังใจเธอเสมอมา

ผลงานด้านการแสดง

ผลงานด้านเพลง

อัลบั้ม

อัลบั้มเดี่ยว

อัลบั้มซาวน์แทร็ก

ซิงเกิ้ล

เพลงโปรโมทจากอัลบั้ม

เพลงร่วมขับร้องกับศิลปินอื่น

เพลงประกอบภาพยนตร์และโครงการ

ทัวร์คอนเสิร์ต

คอนเสิร์ตหลัก 

 Demi Live! Warm Up Tour (2551)
 Demi Lovato: Live in Concert (2552–2553)
 An Evening with Demi Lovato (2554)
 A Special Night with Demi Lovato (2554–2556)
 The Neon Lights Tour (2557)
 Demi World Tour (2557–2558)
 Tell Me You Love Me World Tour (2561)

การร่วมทัวร์คอนเสิร์ต 

 Burnin' Up Tour (ร่วมกับ Jonas Brothers) (2551)
 The Best Damn World Tour (ร่วมกับ Avril Lavigne) (2551)
 Sex and Love Tour (ร่วมกับ Enrique Iglesias) (2557)
 The Future Now Tour (ร่วมกับ Nick Jonas) (2559)

อ้างอิง

แหล่งข้อมูลอื่น

 
 
 
 
 
 

นักร้องอเมริกันที่มีความหลากหลายทางเพศ
นักแสดงดิสนีย์
นักแสดงอเมริกันที่มีความหลากหลายทางเพศ
บุคคลจากแอลบูเคอร์คี
บุคคลจากแดลลัส
ชาวอเมริกันเชื้อสายเม็กซิโก
ชาวอเมริกันเชื้อสายไอริช
ชาวอเมริกันเชื้อสายอิตาลี
นักร้องเด็กชาวอเมริกัน